CELEX: 62009CJ0018
Nesplnenie povinnosti členským štátom
Slobodné poskytovanie služieb
Nariadenie (EHS) č. 4055/86
Článok 1
Námorná doprava
Prístavy všeobecného významu
Prístavné poplatky
Oslobodenia a zľavy

Nesplnenie povinnosti členským štátom – Porušenie článku 1 nariadenia Rady (EHS) č. 4055/86 z 22. decembra 1986, ktorým sa
uplatňuje zásada slobody poskytovať služby na námornú dopravu medzi členskými štátmi a medzi členskými štátmi a tretími krajinami
(Ú. v. ES L 378, s. 1; Mim. vyd. 06/001, s. 174) – Prístavy všeobecného významu – Zľavy a oslobodenia od prístavných poplatkov
Výrok
1.
Španielske kráľovstvo si tým, že ponechalo účinným článok 24 ods. 5 a článok 27 ods. 1, 2 a 4 zákona č. 48/2003 z 26. novembra
2003 o hospodárskom režime a o poskytovaní služieb prístavov všeobecného záujmu, ktoré stanovujú systém zliav a oslobodení
od prístavných poplatkov, nesplnilo povinnosti, ktoré mu vyplývajú z článku 1 nariadenia Rady (EHS) č. 4055/86 z 22. decembra
1986, ktorým sa uplatňuje zásada slobody poskytovať služby na námornú dopravu medzi členskými štátmi a medzi členskými štátmi
a tretími krajinami.
2.
Španielske kráľovstvo je povinné nahradiť trovy konania.